cyanic-selkie/wikianc huggingface dataset:
Bretanlı Anna
Bretanlı Anna hələ ilk nigahı rəsmi şəkildə ləğv edilmədən öncə 1491-ci ilin dekabrında Endr və Luaradakı Lanj qalasında Fransa kralı VIII Çarlzla evləndi. Bu nigaha məcbur edilən Anna bir neçə dəfə hamilə qalsa da, övladları ya ölü doğuldu, ya da yetkinlik yaşına çatmadan vəfat etdi. Bu səbəblə ərinin 1498-ci ildə vəfatından sonra Fransa taxtına onun ata şəcərəsindən qohumu olan Orleanlı Lüdovik çıxdı. Bretan hersoqluğunun varlığını davam etdirmək üçün Anna bu dəfə yeni kralla evlənməyə məcbur oldu. XII Lüdovik xanımına dərin sevgiylə bağlandı. Cütlüyün bu nigahdan 2 qızı dünyaya gəlsə də, bunlardan heç biri Fransa taxtında varis elan olunmadı. Bununla yanaşı qızlardan böyüyü - Klaudye anasının varisi olaraq Bretan hersoqluğunun vəliəhdi elan olundu. Varisi olan qızı Klaudyeni vaxtilə formal olaraq evli qaldığı I Maksimilyanın nəvəsi Karlla nişanlayan Annanın ani ölümü bu nigaha mane oldu. Qızı Klaudye isə atasından sonra Fransa taxtına çıxan Anqulemli Fransisklə evləndi və beləcə, Bretan bölgəsi tamamilə Fransa tərəfindən ilhaq olundu.
Haloragaceae
— şobəsinin  dəstəsinə aid bitki fəsiləsi.
Haskel layihələri
Haskel layihələri — Antanta dövlətlərinin "Ermənistan" adlandırılan əraziyə ali komissar təyin etdikləri amerikalı polkovnik V. Haskel tərəfindən 1919 ilin sentyabrında hazırlanmış sənəd.
Haqqında
Həmin sənəddə Amerika Birləşmiş Ştatlarının əlverişli strateji mövqedə yerləşən Naxçıvan bölgəsində möhkəmlənmək planları öz əksini tapmışdı. Layihədə Naxçıvan və Şərur-Dərələyəz qəzalarının əlahiddə bitərəf zona elan edilməsi və bu ərazidə Naxçıvan general-qubernatorluğunun yaradılması nəzərdə tutulurdu.
Rasi Abdullayev
Rasi Mahmud oğlu Abdullayev — Azərbaycan violonçelçalanı, professor (1999), Azərbaycan Respublikasının xalq artisti (2005).
Həyatı
Rasi Abdullayev 6 iyul 1944-cü ildə Bakı şəhərində anadan olmuşdur. 1951–1962-ci illərdə Bülbül adına orta ixtisas musiqi məktəbində, 1962–1967-ci illərdə isə Azərbaycan Dövlət Konservatoriyasında violonçel ixtisası üzrə professor Sabir Əliyevin sinfində təhsil almışdır. Həmin il o, violonçel ixtisası üzrə konservatoriyada assistent kimi fəaliyyətə başlamışdır. 1968–1969-cu illərdə Moskva Dövlət Konservatoriyasının aspiranturasında Mstislav Rostropoviçin sinfində violonçel ixtisası üzrə təhsilini davam etdirmişdir. 1973-cü ildə Azərbaycan Dövlət Konservatoriyasının aspirantura-assistentliyini bitirmişdir.
1964–1972-ci illərdə Azərbaycan Dövlət Kamera Orkestrinin, 1970–2010-cu illərdə isə Azərbaycan Dövlət Akademik Opera və Balet Teatrının simfonik orkestrində solisti olmuşdur.
Rasi Abdullayev Bakı Musiqi Akademiyasında dərs deyir. 1976–1979-cu illərdə Qahirə, 1987–1994-cü illərdə isə Dəməşq konservatoriyalarında pedaqoji fəaliyyət göstərmişdir.
Dayazlıq (film, 2016)
Dayazlıq — 2016-cı il ABŞ qorxu, triller filmi.
Məzmun
Film Nensinin sörfinq edərkən köpək balığının hücumuna məruz qalmasından bəhs edir.
NGC 1346
NGC 1346, Yeni Baş Kataloqda qeydə alınmış qalaktikadır. Göy üzündə Eridan bürcü istiqamətində yerləşir. Sb tipli. tərəfindən ildə 80.01 sm (31.5 inç) ölçülü  vasitəsilə kəşf edilmişdir.
Mədəni irqçilik
Mədəni irqçilik, yeni irqçilik və ya neoirqçilik — qəbul edilən bir irqin və ya qrupun mədəniyyətinin digər irq və ya qruplardan üstün olduğu irqçilik formasıdır. Bu həm institusional, həm də fərdi şəkildə baş verir. Mədəni irqçilikdə dominant qrup öz mədəniyyətinə, etnosentrizminə üstünlük vermək üçün tərif gücündən istifadə edir. Qeyri-dominant qruplar mədəniyyəti və dini bu qrupların mahiyyəti kimi təqdim etmələri ilə fərqlənir, nəticədə bu mahiyyət hakim mədəniyyətə təhlükə yaradır.
Mədəni irqçilik anlayışı irqçilik anlayışını həddən artıq uzadıb, mənasını itirdiyi üçün tənqid olunub. Mədəni irqçilik haqqında danışmaq üçün səbəblər:
Konsepsiya inkişafı
Martin Barkerə görə, mədəni irqçilik artıq bioloji determinizmə, irqlərin güman edilən bioloji üstünlüyünə və ya aşağılığına vurğu edilmədiyi yeni bir irqçilikdir. Onun sözlərinə görə, yeni irqçiliyin vurğulanması mədəni determinizm altında fərqliliklərdir. Etyen Balibar həmçinin belə qənaətə gəlib ki, millətçilik və milli kimliyi qorumaq istəyi neorasizmə kömək edir. “Xalq millətçiliyində” olduğu kimi millətin mənşəyi ilə bağlı mistik hekayə əvəzinə miqrantlarla bağlı sosial problemlər önə çəkilirdi.
Pyer-Andre Taqiyeff, heterofob və heterofobik irqçiliklə mübarizə aparan heterofobik və heterofobik irqçiliyi fərqləndirdi. Heterofobik irqçilik deviant davranışa qarşı ikrah və homojen bir cəmiyyət arzusudur. Maarifçiliyin universalizmi bərabərlik prinsipini qəbul edirdi, lakin heterofobik irqçilikdə bu universalizm ümumbəşəri homojen bir cəmiyyət arzusuna və ondan kənara çıxan hər şeyə ikrah hissi ilə tənəzzül etdi. Bu homojenliyə ya deviant qrupların dominant qrupa birləşdiyi assimilyasiya, ya da digər qrupun güclə göründüyü seqreqasiya, ya da digər qrupun yox olduğu soyqırım yolu ilə əldə oluna bilər. İrqçiliyə etnik və mədəni müxtəlifliyə dəyər verən heterofil anti-irqçilik qarşı çıxır. Heterofil və ya differensial anti-irqçilik, başqa şeylər arasında, mədəni relativizm və ya metodoloji relativizm kimi özünü göstərir. Frans Boas və Klod Levi-Stross kimi antropoloqlar bundan başqa mədəniyyətləri öyrənmək üçün istifadə ediblər.
Heterofil irqçilik universalizmi rədd edir və bunun əvəzinə fərqlilikləri vurğulayır və konkretliyi müdafiə edir. Bu essenizmdə bu fərqlər mütləq olaraq görülür və irqlər təbii şəkildə iyerarxik olaraq təsnif edilir. Heterofil irqçilik və ya neo-irqçilik heterofil anti-irqçiliyi rədd edir, çünki inteqrasiya və nəticədə ərimə qazanı istənilən fərdi mədəniyyəti yox edəcək. Məhz bu etnosid irqçilikdir. Heterofobik irqçilik, öz növbəsində, heterofobik anti-irqçilik tərəfindən rədd edilir. Bu xəttə görə, fərqlər əslində bərabərsizliyə və dolayısıyla düşmənçiliyə səbəb olur. Beləliklə, heterofil və heterofobik anti-irqçilik bir-birinə zidd ola bilər.
Santa Muerte
Santa Muerte (ispancadan – "Müqəddəs ölüm") — əsasən Meksika və ABŞ-də yayılmış, xalq katolisizmində və Meksika neopaqanizmində idol və ilahə. O, ölümün təcəssümüdür və onun fədailəri onu sağalma, qoruma və axirətə təhlükəsiz çatdırılma ilə əlaqələndirirlər. Katolik kilsəsinin və yevangelist hərəkatların liderləri tərəfindən qınanılmasına baxmayaraq, onun kultu XXI əsrin əvvəlindən bəri getdikcə artır.
Təşkilat
Kultun bəzi nümayəndələrini "Meksika və ABŞ-nin ənənəvi Katolik kilsəsi" adlanan kilsə birləşdirir. Təsisçisi David Romodur. Bu təşkilatın ilk kilsəsi 1999-cu ildə meydana çıxmışdır.
Çilgəz (dağ)
Çilgəz — Azərbaycan Respublikası Laçın və Kəlbəcər rayonunun ərazisində dağ.
Çilgəz dağı Mıxtökən silsiləsinin şərq hissəsində zirvədir. Hündürlüyü 2362 m. Toponim cil/cil (sucaq yer, bataqlıq) və gəz (gədiyin ən alcaq yeri, dağ belində aşırım) sözlərindən düzəlib, "ətəyində sucaq yer, bulaq olan aşırım" mənasındadır. Dağın ətəyində, Laçın rayonu ərazisində eyniadlı bulaqlar var.
Əli Rzayev (aktyor)
Əli Məmmədrza (Məşədrza) oğlu Rzayev — Azərbaycan teatr aktyoru, Azərbaycan SSR əməkdar artisti (1982).
Həyatı
Əli Rzayev 1908-ci ildə Təbrizdə anadan olmuşdur. O, 1936–1947-ci illərdə Tiflisdəki Tbilisi Dövlət Azərbaycan Teatrında, 1951–1984-cü illərdə isə Kirovabad Dövlət Dram Teatrında işləyib.
Əli Rzayev 1984-cü ildə Kirovabadda vəfat edib.
Yelsuyu (Germi)
Yelsuyu — İranın Ərdəbil ostanının Germi şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 270 nəfər yaşayır (60 ailə).
Sadır Japarov
Sadır Nurqojoyeviç Japarov (qırğızca: Садыр Нургожоевич Жапаров; ) — Sooronbay Jeenbekovun istefasından sonra müvəqqəti hökumətdə Qırğızıstanın prezidenti və baş naziri olaraq çalışan qırğız siyasətçidir. 14 noyabr 2020-ci ildə Japarov 2021-ci il yanvar ayında olacaq seçkilərə etiraz olaraq istefa etdi.
Həyatının erkən dövrü və təhsili
Japarov İssık-Göl bölgəsinin Tüb rayonuna bağlı Keng-Su kəndində anadan olmuşdur. Orta təhsilini 1986-cı ildə tamamladıqdan sonra Qırğız Milli Bədən Tərbiyəsi və İdman Akademiyasına daxil oldu. 1987-ci ildə Japarov Novosibirskdə iki il Sovet ordusunda xidmət etdi. 1989–1991-ci illərdə isə akademiyada təhsilnə davam etdi. 2006-cı ildə Japarov Qırğız-Rus Slavyan Universitetindən hüquq ixtisası üzrə məzun oldu.
Siyasi fəaliyyəti
Japarov siyasi fəaliyyətinə 2005-ci il Lalə inqilabından sonra başladı. 2005-ci ilin martında Tyub seçki bölgəsindən Ali Şura üzvlüyünə seçildi. Prezident Kurmanbek Bakiyevin dəstəkçisi idi. 2006-cı ildə Japarov Əyalət Mükafatlar Komissiyasının üzvü oldu. 2007-ci ildə Əfv Komissiyası rəhbərinin yardımçısı oldu.
2007-ci ildə parlament seçkilərində məclisdəki yerlərin çoxunu qazanan prezident tərəfdarı partiya olan Ağ Yolun siyahılarına qatıldı, ancaq prezidentin müşaviri olaraq işləməyə davam etdi. Japarov 2008-ci ildən 2010-cu ilə qədər Milli Korrupsiya Əleyhinə Agentliyin səlahiyyətli nümayəndəsi olaraq çalışdı.
2010-cu ildə prezident Bakiyev 2010 Qırğız inqilabı ilə devrildi. Qısa müddət sonra Oş və Cəlalabadda meydana gələn etnik qruplararası toqquşmalar nəticəsində Japarov və dostları aktiv rol oynadılar, lakin özləri bu iştiraklarını toqquşmalara mane olmaq üçün olduğunu bildirmişdirlər. Ancaq müxaliflər tərəfindən qırğız millətçiliyini dəstəkləməkdə ititham edilmişdirlər.
2010-cu il seçkilərində Kamçıbek Taşoyevin liderliyindəki və yerlərin çoxunu qazanan Ata-Yurd partiyası siyahısında yenidən Ali Şura üzvü seçildi. Oradan Yurisdiksiya və Hüquqi Məsələlər Komitəsinin rəhbəri oldu.
Japarov 2012-ci ildən bəri doğma bölgəsi İssık-Kulda olan Kumtor qızıl mədəninin milliləşdirilməsini müdafiə etdi və mədəni çalışdıran şirkəti ekologiyanı korlamaqda və korrupsiyada ittiham etdi. Buna görə də, vətəndaşlar arasında populyarlıq qazandı.
Sürgün və həbs
2012-ci ilin payızında Kumtorun milliləşdirilməsi üçün edilən mitinqlərdən birində etirazçılar Bişkekdəki Ağ Sarayı ələ keçirməyə çalışdılar. Taşıyev və Japarov Qırğızıstan Respublikasının Cinayət Məcəlləsinin 295-ci maddəsi ilə iqtidarı güc tətbiq etməklə ələ keçirməyə cəhd etməkdə ittiham edildilər. 2013-cü ilin martında Bişkek Pervomaisky bölgəsi məhkəməsi onları təqsirkar elan etdi və 18 ay həbsə məhkum etdi. 2013-cü ilin iyun ayında isə apelyasiya məhkəməsi onlara bəraət verdi və məhkəmədən sərbəst buraxıldılar.
Japarov 2017-ci ildə Qırğızıstana dönməyə çalışdı. 25 mart 2017-ci ildə Qırğız-Qazax sərhədində nəzarətə götürüldü. Emilbek Kaptaqayevi girov götürməyə təşəbbüs etdiyi iddia edilən məhkəmədə 11 il 6 ay həbsə məhkum edildi.
Baş nazirliyi və prezident vəkilliyi
2020-ci il 5 oktyabrda Qırğızıstanda parlament seçkilərinin nəticələrinə qarşı kütləvi nümayişlər başladı. 6 oktyabr sabahı Kamçıbek Taşiyev liderliyindəki etirazçılar Japarovu həbsdən sərbəst buraxdılar və onu Bişkekdəki Ala-Too meydanına gətirdilər.
6 oktyabr axşamı Dostuk otelindəki millət vəkilləri Japarpvun baş nazirliyə təyin edilməsini təsdiq etdi. Lakin Ata-Məkan partiyasından bir başqa iddiaçı olan Tilek Toktoqaziyev hökumət evi yaxınlığındakı mitinqdə müxalifət partiyalarının liderləri tərəfindən qurulan Kordinasiya Qurulu görüşündə bu vəzifəyə seçildiyindən bəri legitim hökumət rəhbəri oldiğunu bildirdi. Tilek millət vəkillərinin görüşü əsnasında Japarovun dəstəkçilərinin millət vəkillərinə təzyiq etdiyinə və məclis üzvlərinin yetərsayının olmadığına işarə edərək, ona qarşı çıxdı.
13 oktyabrda prezident Sooronbay Ceenbekov ilk səsvermə zamanı millət vəkillərinin etibarnamə ilə səsverməsinə görə Japarovun baş nazirliyini rədd etdi. 14 oktyabrda Japarov üçün yenidən parlamentdə səsverilmə keçirilməsini istədi. Japarov parlament səsverməsini qazandı və Ceenbekov tərəfindən qəbul edildi. Yeni ümumi seçkilər keçirilməsi qərara alındı.
15 oktyabrda Ceenbekov prezident vəzifəsindən istefa verdi və Japarov özünü prezident vəzifəsinin müvəqqəti icraçısı elan etdi. Lakin Qırğızıstam Konstitusiyasına görə bu vəzifə ALi Şuranın spikerinə çatmalı idi. Ancaq Kanatbek İsayev bu postu rədd etdi və nəticədə vəzifə Japarova keçdi. O, 16 oktyabrda parlament tərəfindən prezident kimi tanındı.
Qırğız konstitusiyasına görə belə hallarda 3 aya yeni seçkilər keçirilməlidir. 2021-ci ilin əvvəllərində Qırğızıstanda yeni seçkilər olacaq.
Vitali Çurkin
Vitali Çurkin (tam adı: Vitali İvanoviç Çurkin, ; ) — SSRİ və Rusiya siyasətçisi, diplomatı.
Həyatı
21 fevral 1952-ci ildə Moskva şəhərində anadan olmuşdur.
Çurkin diplomatik xidmətinə 1974-cü ildə başlamışdır.
1992-ci ildə Rusiya Federasiyasının xarici işlər nazirinin müavini işləmişdir.
1994–1998-ci illərdə Rusiyanın Belçikada səfiri, NATO-nun daimi nümayəndəsi, daha sonra Rusiyanın Kanadada səfiri, 2006-cı ildən ömrünün sonunə qədər isə Rusiyanın BMT-dəki daimi nümayəndəsi kimi fəaliyyət göstərmişdir.
20 fevral 2017-ci ildə təxminən saat 17:30-da Nyu-York şəhərində səfirlikdə iş başında olarkən infarkt nəticəsində vəfat etmişdir.
Şatoru FK
"Şatoru" — 1883-cü ildə Şatoru şəhərində təsis edilən Fransa futbol klubu. Şatoru üçün ən böyük nailiyyət 2004-cü ildə Fransa Kubokunun finalına çıxmaq olur (Pari Sen-Jermen FK tərəfindən məğlub edilir). 1998-2015-ci illərdəki dövrdə klub, Fransa çempionatının ikinci ən güclü divizionu olan Liqa 2-də iştirak edirdi. Liqa 3-də iki mövsümdən sonra 2017/2018 mövsümündə "Şatoru" yenidən Liqa 2-də çıxış edir.
Lardizabalaceae
—  sinfinin  sırasına aid bitki fəsiləsi.
Cinsləri
Decaisneoideae yarımfəsiləsinə 1 cins daxildir:
Lardizabaloideae yarımfəsiləsinə 2 triba daxildir:
Sargentodoxoideae yarımfəsiləsinə 1 cins daxildir:
Kation
Kation (yun. κατά káta "aşağı" və ἴον ion "gedən") müsbət yüklənmiş iondur. Elektrolizdə müsbət yüklənmiş ionlar həmişə katoda tərəf hərkət etdiyindən, onlara Kation adı verilmişdir. Bu atom və molekulaların elektron verməsi və ya Hidrogen ionu H+ alması nəticəsində yaranır.
Duzlar həmişə kation və anionların birləşməsindən ibarətdir.
Müxtəlif yüklü kationalar arasında baş verən elektron dəyişməsi Qapon düsturu ilə təsvir olunur. Kationların kimyvi təsdiqi üçün tətbiqi analitikaya aid laboratoriya cihazları, həmçinin sadə kolbalar tətbiq edilirlər.
Birləşmiş kationlar
Birləşmiş kationalar aid misallar:
İnsan resursları siyasəti
İnsan resursları siyasəti — kadrlarla işin istiqamətini və məzmununu müəyyən edən məqsəd və prinsiplər toplusu. Kadr siyasəti vasitəsilə insan resurslarının idarə edilməsinin məqsəd və vəzifələrinin həyata keçirilməsi həyata keçirilir, buna görə də insan resursları ilə iş sisteminin əsası hesab olunur.
Kadr siyasəti təşkilatın rəhbərliyi tərəfindən formalaşdırılır, kadr xidməti tərəfindən öz funksiyalarını işçiləri tərəfindən yerinə yetirilməsi prosesində həyata keçirilir. Bu, aşağıdakı normativ sənədlərdə öz əksini tapmışdır:
Təşkilatın məqsədlərinə çatmasına töhfə verən kadr siyasəti aşağıdakı əsas vəzifələri həll etməlidir:
Kadr siyasətində xüsusi diqqət cari uzunmüddətli planlaşdırma əsasında — menecerlər üçün idarəetmə karyerasının idarə edilməsi proqramları əsasında idarəedici kadrların hazırlanmasına verilir. Proqram, yüksəliş perspektivi ilə müxtəlif təşviq və təminatlar əsasında təşkilatın ehtiyaclarını və namizədin keyfiyyətlərini nəzərə almaqla hər bir menecer üçün fərdi karyera planlamasını nəzərdə tutur.
Koordinasiya edilmiş əmək haqqı və onun nəticələrinə görə mükafatlandırma sistemi kadr siyasətinin prinsipial mühüm tərkib hissəsinə çevrilməlidir. Bu mürəkkəb problemin həlli peşəkar bilik, iş stajı və iş təcrübəsi, intellektual və fiziki imkanlar, iş şəraiti və keyfiyyəti, işçinin işin yekun nəticəsinə töhfəsi kimi amilləri nəzərə almalı olan etibarlı qiymətləndirmə sisteminin işlənib hazırlanmasını təşkilatın fəaliyyəti tələb edir.
Təsir edən amillər
Təşkilatın kadr siyasətinə aşağıdakı amillər təsir göstərir :
Ölkənin qanunları
Müxtəlif əmək qanunları və əməklə bağlı qanunvericilik aktları nəzərə alınmalıdır. Siyasətlər ölkənin, əyalətin və/və ya vilayətin qanunlarına uyğun olmalıdır, əks halda onlar təşkilat üçün problemlər yarada bilər.
Sosial dəyərlər və adətlər
Təşkilatın bütün daxilində davranış ardıcıllığını qorumaq üçün sosial dəyərlərə və adətlərə hörmət edilməlidir. Siyasət inkişafı bütün icmaların dəyər və təcrübələrini nəzərə almalıdır.
Maliyyə nəticələri
Kadrlar siyasəti təşkilatın işçi qüvvəsi üçün lazımsız yük və ya bürobozluq yaradırsa, təşkilatın fəaliyyətinə və ümumi maliyyəsinə təsir göstərə bilər. Təşkilatlar həmçinin siyasəti ədalətli şəkildə tətbiq etməyin və ya aktual saxlamağın nə qədər real olduğunu düşünmək istəyə bilər, çünki bu, işçilər üçün potensial problemlər yarada bilər.
Yeni Şotlandiya silahlı hücumları (2020)
Yeni Şotlandiya silahlı hücumları - Kanadanın Yeni Şotlandiya əyalətinin Portalik şəhərində və 50 km radiusda olan bir sıra digər yaşayış məntəqələrində dinc insanlara qarşı kütləvi atəşin açılması. Yerli polisinin verdiyi məlumata görə hadisə 51 yaşlı şəhər sakini Qabriel Uortman tərəfindən törədilmişdir. Baş vermiş silahlı hadisə Kanada tarixində ən çox insan təlafətına səbəb olan olay kimi tarixə keçib. Kanadanın Baş naziri Castin Trüdo həlak olanların ailələrinə və yaxınlarına başsağlığı verib.
İon adaları
Əhali
Sakinlərinin əsas məşğuliyyəti:kənd təsərrüfatı,balıqçılıq, ticarət, gəmiçilikdir.Adaların Osmanlı imperiyası işğalından azad olması və XIX əsrsdə Britaniya tərəfinden idarə olunması,əhalinin həyat tərzinin Yunanıstanın digər yerləri ilə müqaisədə daha yüksəkdir. Adalarda 1864-ci ildə Yunanıstanın tərkibinə birləşdiyi vaxtdan yunan  qanunları yayılmağa başlandı. Əhali:yunanlar(1889 ildə 235,122 nəfər), italyanlar (1100 nəfər),inglislər(1500 nəfər). Hər bir adada 1 lisey, Korfu adasında isə 1823-cü ildən kollec və universitet var.
Qədim tarix
İon adalarının qədim tarixi qədim Yunanıstan tarixi ilə sıx bağlıdır.Adalar əsasən Dori qəbiləsi tərəfindən məskunlaşmışdır. Kerkira Korinfin bir koloniyası idi, amma tezliklə onun tərkibindən ayrılmışdır və daim onunla müharibə edirdi;zalım Periandr ilə oğlu Likofron arasında olan döyüş vaxtı ada Likofron üçün sığınacaq kimi xidmət etmişdir. Bu Peloponnes müharibəsinə təkan verdi. Adalar romalıların işğalı zamanı Axayya əyalətinin bir hissəsi oldu; Roma imperiyasının bölgüsündən sonra isə Şərqi Roma İmperiyasının bir hissəsinə çevrildi.
Orta əsrlər
1186-cı ildə onlar Bizans işğalından azad olmuşdur və 3 əsr boyu Bizans, Venesiya, Neapol və başqaları arasında daimi mübarizə obyektinə çevrilmişdir.XV əsrin sonunda adalar Venesiya tərəfindən işğal olunmuşdur.
Dövlət idarəçiliyi
1797-ci ildə Bonapart Venesiyanı və İon adalarını işğal edir.Adalar Fransa,Venesiya isə Avstriya ərazisinə birləşdirilir.1799-ci ildə birləşən Türkiyə və Rusiya donanması,3 ildən sonra Fransız adalarını işğal etdilər.I Pavel sultan və rus imperatorunun himayəsi altında olan "Yeddi ada"respublikasını yaraddı.1807-ci ildə, Tilsit sülh müqaviləsinə əsasən adalar Fransaya qaytarıldı.Lakin 2 ildən sonra Korfu istisna olmaqla, adaları inglislər işğal etdi.Korfu adası onlara Paris sülh müqaviləsindən sonra verildi(30 May 1814).2-ci Paris sülh müqaviləsinə əsasən(20 noyabr 1815) adalar İngiltərə himayəsi altında yarı-müstəqil dövlətə çevrilmişdir.Adalarında daxili işləri, 1817-ci ildə qəbul edilən konstitusiya əsasən, İngiltərə ali komissarlığı tərəfindən idarə olunurdu; qanunvericilik hakimiyyəti yerli parlamentə məxsus idi.
Yunan inqilabı və birləşməsi
Yunanların yaşadığı Yunanıstan adalarında yunan üsyanı üçün çoxlu səbəblər var idi: adalar bir çox üsyançıların vətəni idi, həmçinin adalar bir çox qaçaqlar üçün sığınacaq yerinə çevrilmişdir.Yunanıstan azad sonra adalarında nə liberal islahatlar, nə də siyasi cinayətkarlıqlar ada sakinlərinin Yunanıstan ilə birləşmək istəklərini zəiflədə bilmədi.1848-ci ildə ağır üsyan qalxdı; 1849-cu ildə yeni üsyan qalxdı (üsyançılar özlərini mladoioniyskoy adlandırırdılar).Hökumət bu üsyanlardan təsirlənərək seçki hüquqlarının genişləndirilməsi barədə razılığa gəlidi lakin bu, qərar insanların separatçı istəkləri daha da gücləndirdi.İngiltərədə 50-ci illərin sonunda adaları Yunanıstana qaytarılması qərarı gündəmə gəldi.1815-ci ildə imzalanan Paris müqaviləsinə əsasən, Korfu adasının neytrallaşması  şərti ilə, adaları Yunanıstana qaytarıldı. 30 May 1864 Ali Komissar lord Q. Stork,adalar üzərində hakimiyyeti,yunan komissarı Zaymisuya verib.
Çərkəz Həsənov
thumb|300px|[[Həsənriz (Aterk) uğrunda 40 Şəhid. (Abidə 5 sentyabr 1992 qoyulmuşdur.) Haqverdi Verdiyev ,Yusif Qasımov, Sərvan Ağayev,Elman Cavadov, Ucar Zeynalov, Əlibaba İbrahimov, İlham Hüseynov (əsgər, 1973)]]
Həyatı
Həsənov Çərkəz Muxtar oğlu 21 fevral 1965-ci ildə Qazax rayonunun Musaköy kəndində anadan olmuşdur. Çərkəz Həsənov 1987-ci ildə ailə qurmuş, iki övladı dünyaya gəlmişdir. Çərkəz Həsənov Gəncədə 5477 saylı (indiki 17072 saylı daxili qoşunlar) hərbi hissənin avtomobil bölüyündə gizir işləmişdir.
Meri Saymon
Meri Cinni Mey Saymon — Kanadalı keçmiş aparıcı, dövlət qulluqçusu və 2021-ci ildən etibarən Kanadanın 30-cu general-qubernatoru vəzifəsində çalışan diplomat.
Çərkəz Həsənov
Həyatı
19 iyul 1992-ci il. Ağdərənin Həsənriz (Aterk) kəndi uğrunda gedən qanlı döyüşlər İşəhidlik zirvəsinə yüksəlir.
Meri Saymon
Saymon Kvebekin Nunavik əyalətinin Kangiksualucuak şəhərində anadan olub. 1970-ci illərdə qısa müddətdə "CBC Northern Service"-də prodüser və diktor vəzifəsində çalışmış, daha sonra ictimai xidmətə başlamış, Şimali Kvebek İnuit Dərnəyinin idarə heyətində vəzifə almış və Şarlottaun danışıqlarında əsas rol oynamışdır. Saymon 1994–2004-cü illərdə Kanadanın Ətraf İşləri üzrə ilk səfiri, eyni zamanda Arktik Şurasının yaradılması üçün aparıcı danışıqçı idi. 1999–2002-ci illərdə Kanadanın Danimarkadakı səfiri vəzifəsini də icra etmişdir. 6 iyul 2021-ci ildə Baş nazir Castin Trüdo Saymonun Kanadanın növbəti general-qubernatoru olaraq Jyüli Peyettin yerinə təyin olunduğunu bildirdi.
Çərkəz Həsənov
Təltifləri
“Vətən uğrunda” medalı ilə Həsənov Çərkəz Muxtar oğlu – gizir (ölümündən sonra). təltif edilmişdir.
Meri Saymon
Həyatı
Meri Cinni Mey Saymon 21 avqust 1947-ci ildə Kvebekin Kangiksualucuak şəhərində, Manitobadan olan və ingilis əsilli Bob Mey və inuk olan Nensinin ailəsində anadan olub. Atası gəncliyində şimala köçdü və 1950-ci illərin əvvəllərində yerli Hudzon körfəzi şirkətinin meneceri oldu. O zaman qadağan edilsə də, inukla evlənən ilk ağdərili oldu. Saymon ovçuluq, balıq ovu, inuit geyimləri tikmək və it xizəkləri ilə səyahət etmək də daxil olmaqla ənənəvi inuit həyat tərzində böyüdü. İnuit tarixini ona ötürdüyünə görə anasına və ana nənəsi Cinni Anqnatuka minnətdar olduğunu bildirir.
Saymon Kuujuakda Kuujuak Federal Nəktəbində, daha sonra Koloradoda Fort Karson Liseyində oxudu və Kuujuakdakı liseyini qiyabi tamamladı.
Saymon səkkiz uşağın ən böyüyüdür. Qardaşı Conni Mey tanınmış kol pilotudur. Gəncliyində Saymon ailəsi ilə birlikdə Anqlikan kilsəsinə üzv oldu. 40 yaşında ruhi xəstəlik səbəbindən depressiya və tükənmə vəziyyətinə çatdı, lakin tədricən özünə gəldi.
Saymon ilk əri Robert Otis ilə 27 mart 1967-ci ildə Kuujuakda evləndi. Daha sonra Corc Saymon ilə evləndi. 1994-cü ildə Kanada Qütb Komissiyasının keçmiş rəhbəri, hazırkı əri, jurnalist və yazıçı Uit Freyzer ilə evləndi. İki oğlu və bir qızı var. Saymon ingilis və inuit dillərini bilir və general-qubernator olduğu müddətdə fransız dilini öyrənəcəyini açıqlayıb.
İlk fəaliyyəti
Saymon MakQil Universitetində inuit dili dərsləri verdi. 1969–1973-cü illərdə "CBC Northern Service"-də prodüser və diktor vəzifəsində çalışıb.
Saymon ictimai xadim olaraq fəaliyyətinə Şimali Kvebek İnuit Dərnəyinin idarə heyətinə katib seçilməklə başladı. 1978-ci ildə Makivik Korporasiyasının vitse-prezidenti seçildi, daha sonra prezident seçildikdən sonra 1985-ci ilə qədər bu vəzifədə çalışdı. Bu müddətdə Kanadanın milli inuit təşkilatı "Inuit Tapiriit Kanatami" ilə də əlaqəyə girdi. Saymon Kanada Konstitusiyasının hazırlanması qaytarılması zamanı 1982–1992-ci illərdə baş tutan Birinci Nazir Konfranslarında və 1992-ci il Şarlottaun razılaşmasında əsas inuit təmsilçilərindən biri oldu. 1993-cü ildə Nunavut İcra Komissiyasının üzvü, eyni zamanda Aborigen Xalqlar üzrə Kral Komissiyasının həmmüdir və katibi vəzifələrində çalışıb.
Diplomatik fəaliyyəti
1980–1983-cü illərdə İcraiyyə Şurasının üzvü, 1986–1992-ci illərdə Prezident, daha sonra 1992–1994-cü illərdə Xüsusi Elçi vəzifəsində İnuit Qütb Konfransında müxtəlif rollar aldı. Bu müddət ərzində Kanada hökuməti tərəfindən təsdiq aldı. Onun sayəsində Rusiya hökuməti Çukot yarımadası inuitlərinin İQK-da iştirakına icazə verdi. 1986-cı ildə İQK-ın Prezidenti olan Saymon kanadalı, alaskanlı və qrenlandiyalı inuitlərdən ibarət heyətə rəhbərlik edərək Moskvada, daha sonra isə Çukotkada Rusiya rəsmiləri ilə görüşdü və Rusiyanın şərqindəki inuit bölgəsi ziyarət etdi. 1987-ci ildə İQK Rusiya hökumətinin Alaskada təşkil edilən 1989-cu il İQK Baş Assambleyasına qatılmasına icazə verən Rusiya hökumətinin qərarını almağa müvəffəq oldu.
Səfir fəaliyyəti
1994-cü ildə Saymon Baş nazir Jan Kretyen tərəfindən 2004-cü ilin əvvəlinə qədər çalışdığı yeni yaradılmış olan Kanadanın Qütb İşləri üzrə səfiri təyin edildi. Kanada hökumətinin təlimatı ilə hərəkət edərək səkkizliyin yaradılması barədə danışıqlarda lider rolunu oynadı. 1996-cı il Ottava bəyannaməsi rəsmi olaraq qütb dünyasındakı yerli xalqların fəal iştirakını özündə birləşdirən Arktik Şuranı təsis etdi. Arktik Şurasına sədrliyi dövründə və daha sonra Kanadanın Arktika səfiri olaraq, Arktik Şuranın Yerli Daimi İştirakçıları və onun daxil olduğu yeddi Arktik ilkəsi ilə sıx əməkdaşlıq etdi.
Bu müddət ərzində o, həmçinin Danimarkada Kanada səfiri vəzifəsini icra etmiş, Ətraf Mühit üzrə Əməkdaşlıq Komissiyasının Birgə İctimai Məsləhət Komitəsinin üzvü olmuş və 1997–1998-ci illərdə komissiyanın sədri vəzifəsini tutmuş, Trent Universitetinin kansleri olmuşdur.
Diplomatik fəaliyyətdən sonrakı işi
2004-cü ilin noyabrından 2005-ci ilin fevralınadək Baş nazir Pol Martin tərəfindən 19 aprel 2004-cü il tarixli Kanada və aborigen xalqlar arasında əlaqələrin gücləndirilməsinə dair dəyirmi masadan sonra elan etdiyi "Sektor İzləmə Sessiyaları" ilə bağlı hesabatların hazırlanmasına və yazılmasına kömək etdi. 2004-cü ilin iyunundan 2007-ci ilin iyun ayınadək Saymon Beynəlxalq Davamlı İnkişaf İnstitutunun idarə heyətinin üzvü idi.
2004–2005-ci illərdə Saymon Labrador İnuit Torpaq İddiaları Müqaviləsi üzrə Labrador İnuit Dərnəyinin xüsusi məsləhətçisi idi və 7 iyul 2006-cı ildə "Inuit Tapiriit Kanatami"-in Prezidenti seçildi.
General-qubernatorluğa namizədliyi
2010-cu ildə Saymon Kanada qubernatorluğu üçün son siyahıda idi. Lakin posta Devid Conston təyin edildi.
Federal hökumət 2021-ci ilin əvvəlində istefa etməsindən sonra general-qubernator Jyüli Peyettin postuna namizədlik açdı. Saymon yerli irsi siyasi şüarını irəli sürərək bu vəzifəyə erkən namizəd olaraq bildirildi. 6 iyul 2021-ci ildə Baş nazir Castin Trüdo Kraliça II Elizabetin Kanadın 30-cu general-qubernatoru vəzifəsinə təyin edilməsini təsdiqlədiyini açıqladı. Kanada ordeni, Hərbi Xidmət ordeni, Polis Qüvvələrinin Xidməti ordeni olaraq xüsusi təyinatlarını koronavirus pandemiyası səbəbiylə 22 iyulda Kraliça ilə tamaşaçısız keçirilən tədbirdə təhvil aldı. Kanada Qüvvələri nişanı da ona bu mərasimdə verildi. 26 iyul tarixində Kanada Senatında rəsmi olaraq təyinat təsdiqləndi.
Saymonun təyinatı bir qədər narazılıqla qarşılandı, çünki ikidilli olsa da, ingilis və inuit dillərini bilirdi, lakin fransız dilindən kifayət qədər biliyi yox idi. Bu, Kanada frankofonlarından gələn şikayətləri artırdı və Rəsmi Dillər Komissarına 600-dən çox şikayət daxil oldu.
Mövcud vəzifə və üzvlükləri
Saymon Şimali Amerika Arktik İnstitutunun və Kanada Coğrafiya Cəmiyyətinin üzvüdür.
Hazırda tutduğu digər vəzifələrə aşağıdakılar daxildir:
Əbülhəsən Abbasov
Əbülhəsən Fərhad oğlu Abbasov – Azərbaycan filosofu, AMEA Fəlsəfə İnstitutunun baş elmi işçisi, fəlsəfə elmləri doktoru, professor, Rusiya Pyotr Akademiyasının və “Dünya professorları sülh uğrunda” Beynəlxalq Təşkilatın üzvü. 43 illik elmi-pedaqoji və təşkilati fəaliyyəti ərzində 23 fəlsəfə doktoru və 5 elmlər doktoru hazırlayıb; 17 monoqrafiyanın, 4 dərs vəsaitinin, 200-dən çox elmi məqalənin müəllifidir; 35 tematik kitabın həmmüəllifi və baş redaktoru, 40-dan artıq elmi toplu və monoqrafiyanın elmi redaktoru olub.
Kitabları
Alimin müstəqillik illərində işıq üzü görmüş əsərləri də həm ölkə ictimaiyyətinin, həm də xarici mütəxəssislərin ciddi maraqına səbəb olmuş və dəyərləndirilmişdir. Bunlardan aşağıda adları çəkilən kitabları qeyd etmək olar:
Monoqrafiyaları
Əbülhəsən Abbasov keçmiş SSRİ məkanında sistem yanaşmanın, bütövlük problematikasının, mürəkkəb sistemlər nəzəriyyəsinin və sinergetikanın fəlsəfi əsaslarını işləmiş ilk tədqiqatçılardandır. Bu mənada onun hələ keçən əsrin 80-ci və 90-cı illərində nəşr edilmiş məqalə və monoqrafiyalarını xüsusi əhəmiyyət kəsb edir. Onlardan, məsələn, bu monoqrafiyaları göstərmək olar: “Mürəkkəblik. Zaman. Sinergetika: mürəkkəblik və mürəkkəb sistemlərin inkişaf problemlərinin ümumnəzəri təhlili” adlı 1991-ci ildə rus dilində çıxmış monoqrafiyası sinergetika üzrə keçmiş SSRİ məkanında ilk böyükhəcmli fəlsəifi əsər olub. Bu kitabda formulə edilmiş və diqqət mərkəzinə alınmış bir çox anlayış və problemlər, ideya və prinsiplər bu gün də aktual olaraq maraq doğurmaqdadır. Məsələn: tarazlıq vəziyyətinin qeyri-vahidliyi, keçid dövrünün mərhələliyi, səbəb-nəticə ələqələrinin kvantlanması (paylanması), ictimai transformasiyada aktorların fəaliyyət kogerentliyi, imkan və ehtimalların divergensiyası şəraitində özünü reallaşdırma, fluktuasiyaların (təlatümlərin) sönməsi, möhkəmlənməsi və yayılması, zaman daxilində mürəkkəbləşmə və formayaradıcılıq, polibifurkasiya vəziyyətlərində özünütəşkilatlandırma, zaman-məkanda lokallaşma, sosial entropiyadan mühafizə problemləri; mərhələli optimallaşdırma, zəruri məhdudiyyət (qadağa), müxtəliflik vasitəsilə birliyə (vahidliyə) nailolma, özünütəşkil prosesində fokuslaşma (hədəflənmə) və geridönməzlik prinsipləri və s.
Zəriabad (Germi)
Zəriabad — İranın Ərdəbil ostanının Germi şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 119 nəfər yaşayır (24 ailə).
Genezis Rodriges
Tam adı Genesis Rodriguez Peres olan aktrisa Venesuela mənşəli olub, 29 iyul 1987-ci ildə Florida ştatının Mayami şəhərində anadan olmuşdur. Musiqiçi El Puma ləqəbli müğənni Xose Luis Rodrigezin qızıdır və El Puma ləqəbini daşıyır. Onun Liliana Rodriguez və Lilibeth Morillo adlı bacıları var.
NGC 3268
NGC 3268, Yeni Baş Kataloqda qeydə alınmış qalaktikadır. Göy üzündə Nasos bürcü istiqamətində yerləşir. E2 tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Yozef Hamerl
Yozef Hamerl ― hücumçu mövqeyində oynamış Avstriya futbolçusu.
Klub karyerası
Hamerl bir sıra klublarda çıxış etmişdir, o cümlədən "Vyana" (1952–1955, 1955–1956), "Austriya Vyana" (1955), "Viner Şport-Klub" (1956–1961, 1963–1965) və "Admira Vakker Mödlinq" (1961–1963) klubları daxil olmaqla.
Milli komanda karyerası
O, Avstriya millisinin heyətində debütunu 1958-ci ilin mart ayında İtaliya millisinə qarşı oyunda etmişdir. Bundan başqa. o, 1958 FİFA Dünya Kuboku və 1960 UEFA Millətlər Kubokunda iştirak etmişdir. O, cəmi 9 oyun keçirmiş və 2 qol vura bilmişdir. Millidə sonuncu oyunu 1962-ci ilin yanvar ayında keçrilən Misir millisinə qarşı təsadüf etmişdir.
Pittosporumkimilər
—  aləminin  dəstəsinə aid bitki fəsiləsi.
Özbəkistan Konstitusiyası
Özbəkistan Respublikasının Konstitusiyası (Oʻzbekiston Respublikasining Konstitutsiyasi/Ўзбекистон Республикасининг Конституцияси) — Özbəkistan Respublikasının ən yüksək normativ hüquqi aktı. Konstitusiya 8 dekabr 1992-ci ildə qəbul edildi və eyni gündən qüvvəyə mindi, prezident respublikasını qurdu. Konstitusiyanın ilk nəşri 15 dekabr 1992-ci ildə Narodnoye Slovo qəzetinin 247 (438) sayında dərc edilmişdir. Mövcud Özbəkistan Respublikasının Konstitusiyası bir neçə nəşrdə yenidən nəşr olunmuşdur, mövcud 7 aprel 2017-ci il tarixlidir.
Tarixi
Özbəkistan SSR-nin ilk Konstitusiyası 1927-ci il 30/31 1927-ci ildə 11 iyul 1927-ci ildə nəşr olunan 2-ci Ümumbəkistan Sovetlər Konqresində qəbul edildi və 10 il qüvvədə oldu.
14 fevral 1937-ci ildə qəbul edilmiş Özbəkistan SSR Konstitusiyası 40 ildən çoxdur ki, qüvvədədir. 19 aprel 1978-ci ildə Özbəkistan SSR-in 1977-ci il SSRİ Konstitusiyası modeli əsasında hazırlanmış son Konstitusiyası qəbul edildi.
Konstitusiya Komissiyası 2,5 ilə yaxındır Özbəkistan Respublikası Konstitusiyasının inkişafı üzərində işləyir. 12 aprel 1991-ci il tarixində keçirilmiş Konstitusiya Komissiyasının iclasında 32 nəfərlik - aparıcı mütəxəssis və alimlərdən ibarət işçi qrupu yaradıldı. Konstitusiyanın bölmələrini hazırlamaq üçün 50 nəfərlik 6 kiçik qrup yaradıldı. 31 avqust 1991-ci ildə Özbəkistanın dövlət müstəqilliyinin elan edilməsi və bu qanuna konstitusiya statusu verilməsi ilə "Özbəkistan Respublikasının dövlət müstəqilliyinin əsasları haqqında" Qanunun qəbulu Konstitusiya Komissiyasının məsuliyyətini daha da gücləndirdi.
Konstitusiya layihəsi hazırlanarkən, konstitusiya inkişafının dünya təcrübəsi öyrənilmiş, dünyada insan hüquqları, demokratiya və qanunvericilik sahəsində qazanılan uğurlar nəzərə alınmışdır. 26 sentyabr 1992-ci ildə Özbəkistan Respublikasının Konstitusiyası layihəsi ümumxalq müzakirəsi üçün mətbuatda yayımlandı. Müzakirə təxminən iki ay davam etdi. Müzakirə zamanı irəli sürülən təkliflər əsasında düzəlişlər olan layihə 26 noyabr 1992-ci ildə mətbuatda yayımlandı. Milli müzakirə zamanı komissiya tərəfindən baxılmaq üçün qəbul edilən 6 mindən çox təklif təqdim edildi.
1992-ci ilin dekabrında baş tutan Ali Şuranın XI iclasında Özbəkistan Respublikası Konstitusiyasının qəbulu məsələsi müzakirə edildi.
Seymur Həzi
Seymur Həzi — Azərbaycan siyasətçisi, jurnalist. Azərbaycan Xalq Cəbhəsi Partiyasının sədr müavini.
Həyatı
1982-ci ildə Beyləqan rayonunun Dünyamalılar kəndində doğulub. 1999-cu ildə Bakı Dövlət Universitetinin Şərqşünaslıq fakültəsinə daxil oldu. 2003-cü ildə bakalavr, 2005-ci ildə magistr dərəcəsi aldı. Azərbaycan Milli Elmlər Akademiyasının aspiranturasında təhsil alıb.
Həbsi
Seymur Həzi 29 avqust 2014-cu ildə saxlanılmış, 29 yanvar 2015-ci ildə məhkəməsi keçirilmiş və 5 il müddətinə həbs edilmişdir. 29 avqust 2019-cu ildə həbs müddətini başa çatdıraraq azadlığa çıxmışdır.
Siyasi fəaliyyəti
Seymur Həzi 2000-ci ildən Azərbaycan Xalq Cəbhəsi Partiyasının üzvüdür. Həmçinin o, partiyanın sədr müavinidir.
Seymur Həzi 2 fevral 2015-ci il tarixində Azərbaycan Xalq Cəbhəsi Partiyası sədri Əli Kərimli tərəfindən partiyanın sədr müavini təyin edilmişdir.
Şəxsi həyatı
Tofiq Yaqublunun qızı Nigar Yaqublu ilə evlidir. Onlar həbsxanada evləndi.
Qırğıkimilər
—  aləminin  tipinin  sinfinə aid heyvan dəstəsi.
Əvvəllər qızılquşkimilər dəstəsinin tərkibində təsnif olunurdu, lakin genetik analizlərə görə təsnifatda dəyişiklik edilmişdir.
Azərbaycanda qırğılar və qaraquşular  fəsilələrindən olan 31 növ qeydə alınmışdır.
Ağamid Ağacəfərli
Ağamid Şirzaid oğlu Ağacəfərli — Azərbaycan Silahlı Qüvvələrinin əsgəri, Vətən Müharibəsi şəhidi.
Həyatı
Ağamid Ağacəfərli 1995-ci ildə yanvar ayının 23-də Lerik şəhərində anadan olub. Ailədə 3 qardaş və 2 bacı olmaqla 7 nəfər olublar. Uşaqlıq illəri Lerik şəhərində keçib. Orta təhsilini Azərbaycanın ilk Milli Qəhrəmanı, şəhid Valeh Müslümov adına Lerik şəhər 2 saylı tam orta məktəbində alıb. Hərbi xidməti başa vurduqdan sonra Bakı şəhərində bərbər kimi fəaliyyət göstərmişdir.
Hərbi xidməti
Ağamid Ağacəfərli 2013-cü ilin yanvar ayında Lerik rayon Hərbi komissarlığı tərəfindən həqiqi hərbi xidmətə çağırılaraq Tərtər rayonunun "N" saylı hərbi hissəsinə göndərilib. Xidmət göstərdiyi dövrdə kəşfiyyatçı olub. 2015-ci ilin iyul ayında hərbi xidmətini başa vuraraq tərxis olub.
İkinci Qarabağ müharibəsində iştirakı
Azərbaycan Silahlı Qüvvələrinin əsgəri olan Ağamid Cəfərli 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan İkinci Qarabağ müharibəsi zamanı Lerik rayon Hərbi komissarlığında qeydiyyatdan keçərək, kəşfiyyatçı kimi müharibədə iştirak etmişdir. 26 oktyabr 2020-ci ildə Füzuli istiqamətində həlak olmuşdur.
Xarici keçidlər
Şəhid Ağacəfərli Ağamid QƏHRƏMANLAR UNUDULMUR
Xəlil Paşa
Xəlil Paşa — Türkiyə rəssaml.
Həyatı
Xəlil Paşa 1857-ci ildə İstanbulda Bəylərbəyində ,Rodos əsilli bir ailədə dünyaya göz açmışdır. Atası Səlim Paşa Məktəb-i Hərbiyənin əsasını qoyan hərbiçilərdən biri olmuşdur. Mühendishane-i Berrî-i Hümâyûnu (bugünkü İstanbul Texnik Universiteti) bitirdi. Məzun olar-olmaz saraya dəvət edildi və liseylərdə rəsm müəllimi kimi fəaliyyətə başladı. Uzun müddət davam edən təkid və xahişlərdən sonra atası onu rəsm təhsili almaq üçün Parisə göndərdi. Səkkiz il qaldığı Parisdə məşhur rəssam Jean-Léon Gérômenin  emalatxanasında çalışdı. 1889-cu ildə Paris Beynəlxalq sərgisində sərgilənən bir rəsmi ilə medal qazandı. Vətənə geri döndükdən sonra məktəblərdə rəsm müəllimi olaraq çalışdı. 1906-cı ildə Hərbiyyə məktəbinə rəsm müəllimi təyin olundu və "Paşa " adını aldı. Lakin iki il sonra Məşrutənin elanı ilə çıxarılan bir qanuna görə rütbəsi endirilidi və bundan sonra o ordudan ayrılaraq tamamən rəsmə yönəldi. Sənətə həvəsi olan tələbələrə rəsm dərsi verən Xəlil Paşanın tələbələri arasında Müfidə Kadri də var. Hansı ki, tarixədə ilk qadın rəsm müəllimi kimi tanınır. Ölkənin ilk gözəl məktəbi olan Senayi-i Nefise Məktəb-i Alisində müəllimlik edən Xəlil Paşa, 1917-1918-ci illərdə məktəbin rəhbərliyini öz üzərinə götürmüşdür.Təhsil üçün getdikləri Fransadan Birinci Dünya müharibəsi səbəbi ilə geri dönən 1914-cü ilin gənc rəssamları ilə yeni-yeni rəsmlərin yaradılması təmin etdilər.Həyatının son illərində Misirdə hidiv ailəsinin bir fərdi olan Abbas Həlim Paşanın qonağı oldu. Son illərini rəsmlər yaradaraq keçirən Xəlil Paşa "Misir sarayına rəsmi gətirən sənətkar" olaraq tanındı.
1939-cu ildə İstanbulda Bəylərbəyində dünyasını dəyişmişdir.
Uşaqları
Xəlil Paşanın üç oğlu vardır. Böyük oğlu Səlim Misir kralı Fuadın keçmiş həyat yoldaşı şahzadə Şivəkar ilə evlənmiş, Fransada ticarətlə məşğul olmuşdur.Ortancıl oğlu Həlim bəy isə gənc yaşda dünyasını dəyişmişdir. Kişik oğlu Əli isə Parisdə rəsm təhsili aldıqdan sonra rəsm müəllimi kimi fəaliyyət göstərmişdir.
Yaradıcılığ
alt=Rəssam qız və emalatxanası|thumb|Rəssam qız və emalatxanası alt=Madam X və ya "Əlcəkli qadın"|thumb|220x220px|Madam X Xəlil Paşanın əsərləri iki hissəyə ayrılaraq təhlil oluna bilər:
Parisdəki təhsil dönəmi, klassik və realist üslubun təsirindəki əsərləri və vətənə qayıtdıqdan sonra impressionizm in təsirindəki əsərləri. Sənətçi yaradıcılığının ilk dövrünə aid olan "Əlcəkli qadın (MadamX)" portreti ilə Parisdə bürünc medal qazanmışdır. Vətənə döndükdən sonra sə boğaz sahillərini, sahilə vuran yalı, qayıq kölgələrini impressionist biçimdə rəsm etmişdir. Xəlil Paşa türk rəsmində işıq problemi ilə məşğul olan ilk sənətçidir.
Bəzi tabloları
"Sahildə Paşa və ailəsi" (1892)
"Madam X"(1899)
"Göksu dərəsiə baxış"(1902)
"Göysu dərəsi" (1903)
"Boğazdan Rumeli Hisarına baxış"(1903)
"Karvansarayda xalçaçılar"(1908)
"Baxcada qadınlar" (1917)
İnklüzivizm
İnklüzivizm — Dinlərarası münasibətlərin müəyyənləşdirilməsində əsas fəlsəfi yanaşmalardan biri.
İnklüzivizmin izahı
İnklüzivizm yalnız bir dinin həqiqət, digər dinlərin isə qismən həqiqət olduğunu, yaxud həqiqət olmasalar belə, onların ardıcıllarının əbədi qurtuluşa nail olmasının mümkünlüyünü iddia edən yanaşmadır. İnklüzivistlərə görə, yalnız bir haqq din var. Dinlərin son qayə haqqında müddəaları doğru və yalan ola bilər, ziddiyyətli müddəaların bütünlüklə doğru olması qeyri-mümkündür. Deməli, bəziləri doğru, bəziləri isə yanlışdır. Mütləq haqq yalnız biridir. və təkcə bir din mütləq haqqın daşıyıcısı ola bilər. Həqiqi nicat yolu da həmin haqq dindir. Buna baxmayaraq, digər dinlərin ardıcılları da müəyyən miqdarda ilahi qurtuluşa nail ola bilər. Əsas yol birdir, digər yollar isə əsas yola yaxınlaşdıqca həqiqətdən yararlanırlar, həmin yolların doğru ardıcılları da qurtuluş əhlidir.
Emmanuil Vitorqan
Emmanuil Vitorqan — Rusiyanın xalq artisti (1998).
Həyatı
1939-cu il dekabrın 29-da Bakı şəhərində anadan olmuşdur.
Fəaliyyəti
Leninqrad Dövlət Teatr, Musiqi və Kinematoqrafiya İnstitutunun aktyorluq fakültəsini bitirdikdən sonra Leninqrad Dövlət Dram və Komediya Teatrında çalışmışdır.
Yaradıcılığına 100-dən artıq bədii filmdə yaratdığı maraqlı obrazlar da daxildir.
Dəlidağ (dağ, Kəlbəcər)
Dəlidağ — Azərbaycan Respublikası Kəlbəcər rayonunun ərazisində dağ. Mıxtökən silsiləsinin zirvəsidir. Hündürlüyü 3616.9 m （3618 m ）. Zirvənin Şimal yamaclarında qədim buzlaşmanın izləri vardır. Qarabağ vulkanik yaylasına daxil olan ən hündür zirvə. Qarabağ ərazisindəki Dəlidağ Kiçik Qafqazın maqmatik mənşəli dağdır.
Ermənistan sərhəddindən ucalır. Lava örtüyündən şərqə Mezozoyun turş intruziv süxurlarından ibarət Dəlidağ yerləşir. Mıxtökən silsiləsinin ən yüksək zirvəsi olan bu dağda alp və subalp çəmənlikləri vardır. Yamaclarında qədim buzlaq izləri qalmışdır. Dəlidağ Kəlbəcər və Laçın rayonları sərhədindədir
Tecophilaeaceae
—  aləminin  dəstəsinə aid bitki fəsiləsi.
Cinsləri
[[SS 2 (* Conanthera
GameNOW
"GameNOW" (bəzən "GN" olaraq qısaldılır) — ABŞ videooyun jurnalı. 2001-ci ilin noyabrından 2004-cü ilin yanvarına qədər Ziff-Davis tərəfindən nəşr olunmuşdur. Ümumilikdə 27 nömrə çap olunmuşdur. "GameNow" jurnalının məzmunu "PlayStation 2", "Xbox", "GameCube" və "Game Boy Advance" kimi videooyun konsollarına əlavə olaraq, fərdi kompüterləri də əhatə edirdi.
"GameNOW" jurnalının kökləri 1994-cü ilin iyulunda "Electronic Gaming Monthly" jurnalı "EGM2" adlı spin-off jurnalını buraxmasına dayanır. "EGM²" mahiyyətcə "başqa bir EGM" idi, lakin burada resenziya bölməsi və idxal oyunlarına daha çox diqqət yetirilmirdi.
Lui Altüsser
Lui Pyer Altüsser  — fransız neo-marksist filosofu, Qərbi marksizminin ən təsirli nümayəndələrindən biri, strukturist marksizmin yaradıcısı, Fransa Kommunist Partiyasının üzvü (1948-1980), Ali Normal Məktəbinin (Paris) professoru. Altüsserin işi Marksist ənənə ilə qitə fəlsəfəsi və sosial elmlərin bir sıra sahələrinin kəsişməsində idi.
Altüsserin populyarlığı 1960 və 1970-ci illərdə, əsas əsərləri olan "Marks üçün və Oxu Kapitalı" nəşr olunduqda zirvəyə çatdı. 1960-cı illərin əvvəllərində Fransız neo-marksizminin ümumi yüksəlişi fonunda, Altüsser, Fransa elm epistemologiyası, strukturalizm, Spinozizm və psixoanaliz ənənələrinə əsaslanaraq Marksın əsərlərinin yeni bir şərhini təklif etdi. Althusserin nəzəri antihumanizm, epistemoloji qırılma, tarixin “mövzusuz bir proses” kimi düşünülməsi, həddindən artıq təyini və nəzəri təcrübəsi bütün dünyada geniş müzakirə olunurdu. O vaxt Altüsser Fransa Kommunist Partiyasının aparıcı nəzəriyyəçisi idi və ictimai və siyasi müzakirələrdə fəal iştirak edirdi. Filosof əvvəlki baxışlarını davamlı olaraq düzəltdi və sonrakı bir dövrdə post-strukturist hərəkata yaxınlaşdı.
Altüsserin bioqrafiyası faciəlidir. Müstəmləkə Cezayirdə bir Fransız köçkün ailəsindən gəlmiş, İkinci Dünya Müharibəsi əsnasında beş il əsir düşərgəsində keçirdi. Yetkin həyatı boyunca filosof özünü daimi depressiya şəklində göstərən bir zehni xəstəlikdən əziyyət çəkirdi. 1980-ci ildə, xəstəliyin şiddətlənməsi zamanı Altüsser arvadını boğdu və ömrünün qalan hissəsini müxaliflərin və mətbuatın davamlı hücumlarına məruz qalaraq tənha keçirdi.
Bəxtiyar Cəfərov
Cəfərov Bəxtiyar Rafiq oğlu	 — Azərbaycan Silahlı Qüvvələrinin Qarabağ müharibəsi şəhidi.
Bəxtiyar Cəfərov 1966-ci il Yevlax rayonunun Xaldan kəndində anadan olub.
1993-cü il 18 yanvarda şəhid olmuşdur.
Henrik Petersson
Henrik Petersson — riyaziyyatçı, riyaziyyat müəllimi və İsveç yazıçısı. Petersson Çalmers Texnologiya Universiteti dosentdir və Göteborqdakı Hvitfeldtska Liseyində riyaziyyat dosenti olaraq çalışır. Petersson Hvitfeldtska Liseyində qabaqcıl riyaziyyat üçün riyaziyyat problemi kurslarını və təbiət elmləri sahəsi üçün klassik riyaziyyat kurslarını tədris edir. Hvitfeldtskada tədrisi ilə yanaşı riyaziyyatla maraqlanan lisey tələbələri üçün online platforma da idarə edir. Sayt Solstickan Vəqfi vasitəsi ilə maliyyələşdirilib.
Həyatı
Henrik Petersson 6 aprel 1973-cü ildə İsveçin Uppsala şəhərində anadan olub. 2001-ci ildə riyaziyyat üzrə elmilər doktoru olmuşdur. 2010-cu ildə xüsusi lisey muəllimi kimliyini almışdır.
2005–2008 illəri arasında riyaziyyat sahəsinda 12 ədəd müxtəlif elmi tədqiqatlar və məqalələr dərc etmişdir. Tədqiqatı funksiyaların nəzəri tətbiqi ilə xətti dinamika və operativ nəzəriyyəyə yönəldilmişdir.
Petersson, ən çox 2013-cü ildə nəşr olunan Problemlösningens grunder adlı kitabı və Hvitfeldtska Liseyindəki riyaziyyat tədrisinə görə tanınmışdır.
2019-cu ildə Petersson, Avancera I və Avancera II adlı iki kitab nəşr edəcək.
Müəllim olaraq nailiyyətləri
Hvitfeldtska'daki müəllimliyi sayəsində, çox sayda tələbəsi bir çox ölkədaxili və beynəlxalq riyaziyyat olimpiadalarında iştirak edib. Ən son nümunə, iki şagirdinin İsveç Milli Riyaziyyat Yarışmasının Finalına vəsiqə qazanmasıdır.
İnduksiya
İnduksiya ( – vadaredici)
NGC 5217
NGC 5217, Yeni Baş Kataloqda qeydə alınmış qalaktikadır. Göy üzündə Veronikanın Saçları bürcü istiqamətində yerləşir. E1 tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Xəyal Nuri
Xəyal Şakir oğlu Nuri (12 fevral 1997; Ağayrı, Biləsuvar, Azərbaycan — 4 noyabr 2020; Füzuli rayonu, Azərbaycan) — Azərbaycan Silahlı Qüvvələrinin əsgəri, Vətən müharibəsi şəhidi.
Həyatı
Xəyal Nuri 1997-ci il fevralın 12-də Biləsuvar rayonunun Ağayrı kəndində anadan olub. 2002–2013-cü illərdə Ağayrı kənd tam orta məktəbində təhsil alıb.
Hərbi xidməti
Azərbaycan Ordusunun əsgəri olan Xəyal Nuri 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Cəbrayılın və Füzulinin azadlığı uğrunda gedən döyüşlərdə savaşıb. Xəyal Nuri noyabrın 4-də Füzuli döyüşləri zamanı şəhid olub. Biləsuvar rayonunun Ağayrı kəndində dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Xəyal Nuri ölümündən sonra "Vətən uğrunda" medalı ilə təltif edildi.